
«Тауарды үшінші тұлғаға кейіннен сату шарттарымен коммерциялық кредит беру арқылы сауда делдалы ретінде жеке және заңды тұлғаларды қаржыландыру шеңберінде тауарды сатып алу және сату жүргізілетін халықаралық тауар биржаларының тізбесін бекіту туралы» Қазақстан Республикасы Үкіметінің 2026 жылғы 13 сәуірдегі № 260 қаулысына өзгеріс енгізу туралы» Қазақстан Республикасы Үкіметінің қаулысының жобасына (бұдан әрі – Жоба) түсіндірме жазба

[bookmark: z697]1. Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі.
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
Жоба «Тауарды үшінші тұлғаға кейіннен сату шарттарымен коммерциялық кредит беру арқылы сауда делдалы ретінде жеке және заңды тұлғаларды қаржыландыру шеңберінде тауарды сатып алу және сату жүргізілетін халықаралық тауар биржаларының тізбесін бекіту туралы» Қазақстан Республикасы Үкіметінің 2026 жылғы 13 сәуірдегі № 260 қаулысының 2-тармағына сәйкес әзірленді.
[bookmark: _Hlk239781465]«Қазақстан Республикасындағы банктер және банк қызметі туралы» Қазақстан Республикасының Заңының 41-бабы 3-тармағының бірінші бөлігінде белгіленген өлшемшартқа сәйкес осы баптың 2-тармағы 4) тармақшасының мақсаттары үшін мынадай өлшемшартқа сәйкес келетін тауар биржасы халықаралық тауар биржасы деп танылады: тауар биржасы тізбесін уәкілетті орган белгілейтін рейтингтік агенттіктердің бірінің А рейтингінен төмен емес тәуелсіз рейтингі бар мемлекеттің аумағында қызметін жүзеге асырады.
Рейтингтік агенттіктердің мәліметтеріне сәйкес Малайзияның тәуелсіз кредиттік рейтингі Fitch Ratings бойынша «BBB+», S&P Global Ratings бойынша «A−» және Moody’ s Investors Service бойынша «A3» құрайды. «Болу қажеттілігі қаржы ұйымдарының, Қазақстан Республикасының бейрезидент банктері филиалдарының, Қазақстан Республикасының бейрезидент сақтандыру (қайта сақтандыру) ұйымдары филиалдарының қызметін реттейтін Қазақстан Республикасының заңнамасына сәйкес талап етілетін заңды тұлғалар және мемлекеттер үшін ең төменгі рейтингіні, осы рейтингіні беретін рейтингтік агенттіктер тізбесін белгілеу туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 14 сәуірдегі № 64 қаулысымен белгіленген рейтингтік агенттіктердің рейтингілері деңгейлерінің салыстырмалы кестесіне сәйкес «А» рейтингі S&P және Fitch шкалалары бойынша «А» және Moody’ s шкаласы бойынша «A2» рейтингтеріне сәйкес келеді, ал «А−» рейтингі Moody’ s шкаласы бойынша «A3» рейтингіне сәйкес келеді.
Осылайша, барлық үш рейтингтік агенттік бойынша Малайзияның тәуелсіз кредиттік рейтингтері Банктер туралы Заңның 41-бабы 3-тармағының бірінші бөлігінде белгіленген «А» деңгейінен төмен.
Осыған байланысты Bursa Malaysia халықаралық тауар биржасын тауарды үшінші тұлғаға кейіннен сату шарттарымен коммерциялық кредит беру арқылы сауда делдалы ретінде жеке және заңды тұлғаларды қаржыландыру шеңберінде тауарды сатып алу және сату жүргізілетін халықаралық тауар биржаларының тізбесінен алып тастау қажет.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жобаны қабылдау республикалық бюджеттен қаржы шығындарына әкеп соқтырмайды.
4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық немесе құқықтық салдарды, сондай-ақ ұлттық қауіпсіздікті қамтамасыз етуге ықпалды болжамайды.
5. Нақты мақсаттар мен күтілетін нәтижелердің мерзімдері.
Жобаны қабылдаудың мақсаты тауарды үшінші тұлғаға кейіннен сату шарттарымен коммерциялық кредит беру арқылы сауда делдалы ретінде жеке және заңды тұлғаларды қаржыландыру шеңберінде тауарды сатып алу және сату жүргізілетін халықаралық тауар биржаларының тізбесінен Bursa Malaysia халықаралық тауар биржасын «Қазақстан Республикасындағы банктер және банк қызметі туралы» Қазақстан Республикасының Заңының 41-бабы 
3-тармағының бірінші бөлігінде белгіленген өлшемшартқа сәйкес келмегені үшін алып тастау болып табылады.
6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.
Жоқ.
7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
8. Ұсынылған халықаралық шарттың жобасын кейіннен ратификациялау қажеттігі туралы ақпарат.
Халықаралық шарт болып табылмайды.
9. Кеңсе Басшысы мен Байланыс және ақпарат министрінің 2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі.
Рұқсат етіледі.
10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылғаны туралы ақпарат (күні, байт көлемі).
[bookmark: _GoBack]Жоба 2026 жылғы _ қыркүйекте Қазақстан Республикасы Қаржы нарығын реттеу және дамыту агенттігінің ресми сайтында орналастырылған _ .
Жоба  2026 жылғы _ қыркүйекте ашық нормативтік құқықтық актілердің интернет-порталында орналастырылды _. 
11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурсында орналастырылғаны туралы ақпарат.
Талап етілмейді.
12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Талап етілмейді.
14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі.
Талап етілмейді.
15. «Қоғамдық кеңестер туралы» Қазақстан Республикасының Заңында мемлекеттік органда қоғамдық кеңес құру көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі.
Талап етілмейді.
Қазақстан Республикасы
Қаржы нарығын реттеу және
дамыту агенттігінің
Төрағасы  							           М. Әбілқасымова
